**ПРВИ РАЗРЕД 06. 05. 2020.  
  
Предмет:    СРПСКИ  ЈЕЗИК  
Наставна  јединица:** **,,Ветар  сејач“, Мира Алечковић**

( **НАПОМЕНА**:   Пратећи садржаје на РТС2 упознали сте још једну песму о пролећу , ветру као природној појави и користима које он чини биљкама. Чули сте и основне податке о нашој песникињи Мири Алечковић. Прочитали сте заједно са учитељицом песму која се налази у вашим читанкама на 60. и 61.  Добили сте објашњења за непознате и мање познате речи . Разговарали сте о песми са учитељицом усмено одговарајући на постављена питања. Погледали сте видео- запис **Како ветар разноси семе** **маслачка** и разговарали о томе. У свеске сте записали наслов песме, тему и шта све може да ради ветар. Потом сте са учитељицом решавали **УКРШТЕНИЦУ** и у решењу добили наслов песме коју сте данас читали.)  
**Домаћи задатак**

Научите да изражајно читате песму ,,Ветар сејач“. Ко жели нека научи песму напамет и илуструје је.

**Предмет:   МАТЕМАТИКА**

**Наставна  јединица:** **Сабирање бројева до 100 ( текстуални задаци )**

( **НАПОМЕНА**:   Пратећи садржаје на РТС2 обновили сте научене облике сабирања бројева до 100. Решавали сте различите типове задатака. Текст и поступак решавања задатака записали сте у свеске. Укупно сте решили пет задатака.)

**Предмет:   ФИЗИЧКО И ЗДРАВСТВЕНО ВАСПИТАЊЕ**

**Наставна  јединица:**   **Вежбе у кућним условима**( **НАПОМЕНА**:  Пратећи садржаје на РТС2 научили сте нове вежбе обликовања које можете изводити у кућним условима. У слободном времену изводите предложене вежбе које су вам се највише допале. )

**Предмет:    ГРАЂАНСКО  ВАСПИТАЊЕ**

**Наставна јединица:**  **Права деце  
Напишите:**

**1.** Имају ли деца нека права ?

**2.** Која то права имају деца ?

**3.** Која су твоја права која се не поштују ?

**4.** Ко не поштује твоја права?

**5.** Како деца да убеде одрасле да поштују  права деце ?

**6.** Направи неки знак опомене који ћеш показати ономе ко не поштује твоја права.

**Предмет:    ЛИКОВНА  КУЛТУРА**

**Наставна  јединица:**   **Маштовито сликање – дете сликар**

( **НАПОМЕНА**:   Пратећи садржаје на РТС2 прво сте сложили слагалицу на којој је слика ,,Сунцокрети“ Винсента Ван Гога. Разговарали сте о слици, сликару, како сликамо, на којим материјалима можемо сликати, којим техникама сликамо ( водене боје – акварел, темпера боје, туш ). Погледали сте видео – записе  **Како сликамо**( штафелај, платно, боја ) и **Маштовито сликање**(различите технике сликања – наношења боје: прстима, четкицом, остављањем отисака -фолија, дно флаше, виљушка, штапићи ...)

**Домаћи задатак**

Насликајте  пролећно дрво према упутствима која је дала учитељица.

**СРЕЋНА  СЛАВА  СВИМА  КОЈИ  ДАНАС  СЛАВИТЕ !**